钦定古今图书集成/历象汇编/庶征典/第159卷 > 《管窥辑要》 > 唐
## 钦定古今图书集成/历象汇编/庶征典/第159卷 > 《管窥辑要》 > 唐

### 高祖武德元年突厥牙帐自破

按《唐书高祖本纪》，不载。　按《突厥传》：武德元年，骨咄
禄特勒来朝，帝宴太极殿，为奏九部乐，引升御座。是
岁，始毕牙帐自破，帝问内史令萧瑀，瑀曰：“魏文帝幸
许，城，门无故坏。”是年，文帝崩，岂其类耶？二年，始毕自
将度河，至夏州，与贼梁师都合，又佐刘武周以五百
骑入句注，将侵太原地，会病死。

### 中宗神龙 年李承嘉堂无故自坏

按《唐书。中宗本纪》。不载。　按《五行志》。“神龙中。有群狐
入御史大夫李承嘉第。其堂无故自坏。”

### 元宗开元五年太庙四室坏

按：《唐书元宗本纪》：“开元五年正月癸卯，太庙四室坏。”

按《褚无量传》：“开元五年，帝将幸东都而太庙坏。” 姚

崇建言：庙本苻坚故殿，不宜罢行。无量鄙其言，以为
不足听，乃上疏曰：“王者阴盛阳微，则先祖见变。今后
宫非御幸者，宜悉出之，以应变异。举俊良，撙奢靡，轻
赋，慎刑，纳谏争，察谄谀。继绝世则天人和会，灾异讫
息。”帝是崇语，车驾遂东。

### 代宗永泰二年三月辛酉中书敕库坏

按《唐书代宗本纪》不载，　按《五行志》云云。

### 德宗贞元四年含元殿自坏

按《唐书德宗本纪》，不载。　按《五行志》，“贞元四年五月
庚戌朔，德宗御含元殿受朝贺。质明，殿阶及栏槛三
十馀间自坏，卫士死者十馀人。含元路寝，大朝会之
所御也。正月朔之元，王者之事，天所以警者重矣。”

### 文宗太和三年成都玉晨殿自吼

按：《唐书文宗本纪》：“太和三年十二月，云南蛮寇成都。”
〈殿吼事不载〉按《五行志》：“太和三年，南蛮围成都，毁玉晨殿
为礧。有吼声三，乃止。”

### 僖宗光启元年扬州府署门自坏

按《唐书僖宗本纪》不载。　按《五行志》，“光启初，扬州府
署门屋自坏，故隋之行台门也，制度甚宏丽云。”